Sons of Apollo

**Sons of Apollo** oli yhdysvaltalainen progressiivista metallia soittava superyhtye, joka perustettiin vuonna 2017. Siihen kuuluivat rumpali Mike Portnoy, basisti Billy Sheehan, kosketinsoittaja Derek Sherinian, laulaja Jeff Scott Soto ja kitaristi Ron "Bumblefoot" Thal.

## Historia
Sherinian ja Portnoy soittivat yhdessä Dream Theaterissa, josta Sheriniania pyydettiin poistumaan vuonna 1999, kun taas Portnoy lähti myöhemmin vuonna 2010. Sheehan ja Portnoy perustivat rock-yhtye The Winery Dogsin Sheehanin entisen Mr. Big -kaverin Richie Kotzenin kanssa. Portnoy, Sheehan ja Sherinian työskentelivät myös yhdessä lyhytaikaisessa, instrumentaalimusiikkia soittaneessa PSMS-yhtyeessä Tony MacAlpinen kanssa. Tämän vuoksi Portnoy pitää MacAlpinea osana Sons of Apollon historiaa sekä "osana suurperhettä". Kiertueella Sherinian pyysi Portnoya liittymään hänen mukaansa kokoaikaiseen projektiin. Kun Portnoyn aikataulu salli, hän suostui  ja ehdotti Jeff Scott Sotoa ja Ron "Bumblefoot" Thalia täydentämään kokoonpanoa, koska he olivat aiemmin työskennelleet Bumblefootin kanssa Metal Allegiancessa ja tunsivat Soton sen jälkeen kun hänen sooloyhtyeensä toimi lämmittelijänä The Winery Dogsille Etelä-Amerikassa.  Jäsenet olivat useissa haastatteluissa sanoneet, että superyhtye oli kokoaikainen eikä vain sivuprojekti.

Sherinian ehdotti yhtyeen nimeä, kun hän selaili Portnoyn tekemää luetteloa nimiehdotuksista ja näki niiden joukossa sanan "Apollo". Se valittiin, koska Apollo oli musiikin jumala.  

Debyyttialbumin *Psychotic Symphony* tuottivat Portnoy ja Sherinian (nimellä "The Del Fuvio Brothers"), ja se julkaistiin 20. lokakuuta 2017 Inside Out Musicin / Sony Musicin kautta.  30. elokuuta 2019 yhtye julkaisi ensimmäisen livealbuminsa, *Live with the Plovdiv Psychotic Symphony*, joka kuvattiin Plovdivin roomalaisessa teatterissa Plovdivissa, Bulgariassa. Heidän toinen albuminsa *MMXX* julkaistiin 17. tammikuuta 2020.

*We Go To 11 -*sivuston haastattelussa 13. lokakuuta 2023 Thal sanoi yhtyeen hajonneen: "Kun pandemia iski, kaikki eivät olleet mukana jatkamassa sitä eteenpäin ja tekemässä sen kanssa enemmän. [...] Toivon, että kaikki nauttivat siitä. Menneessä aikamuodossa."
Soto oli myös samaa mieltä *The Metal Mixtapen* haastattelussa: ”Sons of Apollolle ei ole mitään seuraavaa vaihetta, valitettavasti.” Yhtyeen jäsenet erkanivat omien projektiensa pariin: Sherinian ja Thal perustivat Whom Gods Destroy -yhtyeen, Soto jatkoi Thalin kanssa myös Art of Anarchyssa, Sheehan jatkoi Mr. Bigissä ja Mike Portnoy palasi Dream Theateriin.

## Jäsenet

### Kokoonpano

* Jeff Scott Soto – laulu, akustinen kitara
* Ron "Bumblefoot" Thal – kitara, laulu
* Billy Sheehan – bassokitara, laulu
* Derek Sherinian – koskettimet, jousisovitukset
* Mike Portnoy – rummut, lyömäsoittimet, laulu, taustalaulu

### Kiertuejäsenet

* Felipe Andreoli – bassokitara (2022)

## Diskografia
**Studioalbumit**

* *Psychotic Symphony* (2017)
* *MMXX* (2020)

**Live-albumit**

* *Live with the Plovdiv Psychotic Symphony* (2019)

**EP:t**

* *Alive/Tengo Vida* (2018) 

**Singlet**

* "Signs of the Time" (2017)
* "Coming Home" (2017)
* "Just Let Me Breathe (Live)" (2019)
* "Labyrinth (Live)" (2019)
* "Goodbye Divinity" (2019)
* "Fall to Ascend" (2019)
* "Desolate July" (2020)
* "Asphyxiation" (2020)

## Lähteet

## Aiheesta muualla
* Sons of Apollon kotisivut